CELEX: 32019D0896
Language: sk
Date: 2019-05-28 00:00:00
Title: Vykonávacie rozhodnutie Komisie (EÚ) 2019/896 z 28. mája 2019, ktorým sa mení vykonávacie rozhodnutie (EÚ) 2019/450, pokiaľ ide o európske hodnotiace dokumenty pre zostavy vnútorných priečok pre použitie ako nenosné steny, systémy mechanicky ukotvených pružných strešných hydroizolačných povlakov, tenké kovové kompozitné dosky, pružné duté mikroskopické guľôčky ako betónovú prísadu, stropné závesné zostavy a samonosné priesvitné strešné zostavy s pokrytím z plastových tabúľ (Text s významom pre EHP)

29.5.2019   
               
               
                  SK
               
               
                  Úradný vestník Európskej únie
               
               
                  L 142/69
               
            
         VYKONÁVACIE ROZHODNUTIE KOMISIE (EÚ) 2019/896
         z 28. mája 2019,
         ktorým sa mení vykonávacie rozhodnutie (EÚ) 2019/450, pokiaľ ide o európske hodnotiace dokumenty pre zostavy vnútorných priečok pre použitie ako nenosné steny, systémy mechanicky ukotvených pružných strešných hydroizolačných povlakov, tenké kovové kompozitné dosky, pružné duté mikroskopické guľôčky ako betónovú prísadu, stropné závesné zostavy a samonosné priesvitné strešné zostavy s pokrytím z plastových tabúľ
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 305/2011 z 9. marca 2011, ktorým sa ustanovujú harmonizované podmienky uvádzania stavebných výrobkov na trh a ktorým sa zrušuje smernica Rady 89/106/EHS (1), a najmä na jeho článok 22,
         keďže:
         
                     (1)
                  
                  
                     V súlade s nariadením (EÚ) č. 305/2011 majú orgány technického posudzovania používať metódy a kritériá uvedené v európskych hodnotiacich dokumentoch, na ktoré boli uverejnené odkazy v Úradnom vestníku Európskej únie, na posudzovanie parametrov stavebných výrobkov, na ktoré sa tieto dokumenty vzťahujú, pokiaľ ide o ich podstatné vlastnosti.
                  
               
                     (2)
                  
                  
                     V súlade s článkom 19 nariadenia (EÚ) č. 305/2011 po niekoľkých žiadostiach výrobcov o európske technické posúdenia organizácia orgánov technického posudzovania vypracovala a prijala niekoľko európskych hodnotiacich dokumentov.
                  
               
                     (3)
                  
                  
                     Tieto európske hodnotiace dokumenty sa týkajú zostáv vnútorných priečok pre použitie ako nenosné steny, systémov mechanicky ukotvených pružných strešných hydroizolačných povlakov, tenké kovové kompozitné dosky, pružných dutých mikroskopických guľôčok ako betónovej prísady, stropných závesných zostáv a samonosných priesvitných strešných zostáv s pokrytím z plastových tabúľ. Európske hodnotiace dokumenty obsahujú všeobecný opis stavebného výrobku, zoznam podstatných vlastností relevantných z hľadiska zamýšľaného použitia výrobku podľa predpokladu výrobcu a dohodnutého medzi výrobcom a organizáciou orgánov technického posudzovania, ako aj metódy a kritériá posudzovania parametrov výrobku, ktoré s týmito podstatnými vlastnosťami súvisia.
                  
               
                     (4)
                  
                  
                     Hoci európske hodnotiace dokumenty týkajúce sa zostáv vnútorných priečok pre použitie ako nenosné steny, systémov mechanicky ukotvených pružných strešných hydroizolačných povlakov a samonosných priesvitných strešných zostáv s pokrytím z plastových tabúľ boli vydané s cieľom nahradiť zodpovedajúce v minulosti používané usmernenia pre európske technické osvedčenie (ETAG), európske hodnotiace dokumenty týkajúce sa tenkých kovových kompozitných dosiek, pružných dutých mikroskopických guľôčok ako betónovej prísady a stropných závesných zostáv sa zakladajú výlučne na žiadostiach jednotlivých výrobcov o európske technické posúdenia.
                  
               
                     (5)
                  
                  
                     Komisia posúdila, či európske hodnotiace dokumenty vypracované organizáciou orgánov technického posudzovania spĺňajú nároky, ktoré treba splniť v súvislosti so základnými požiadavkami na stavby, stanovenými v prílohe I k nariadeniu (EÚ) č. 305/2011.
                  
               
                     (6)
                  
                  
                     Európske hodnotiace dokumenty vypracované organizáciou orgánov technického posudzovania spĺňajú nároky, ktoré treba splniť v súvislosti so základnými požiadavkami na stavby, stanovenými v prílohe I k nariadeniu (EÚ) č. 305/2011, keďže do nich boli riadne začlenené prvky uvedené v odôvodnení 3 tohto rozhodnutia. Preto je vhodné uverejniť v Úradnom vestníku Európskej únie odkazy na uvedené európske hodnotiace dokumenty.
                  
               
                     (7)
                  
                  
                     Zoznam európskych hodnotiacich dokumentov bol uverejnený vykonávacím rozhodnutím Komisie (EÚ) 2019/450 (2). Z dôvodu jednoznačnosti by sa odkazy na nové európske hodnotiace dokumenty mali doplniť do tohto zoznamu.
                  
               
                     (8)
                  
                  
                     Vykonávacie rozhodnutie (EÚ) 2019/450 by sa preto malo zodpovedajúcim spôsobom zmeniť.
                  
               
                     (9)
                  
                  
                     S cieľom umožniť čo najskoršie používanie európskych hodnotiacich dokumentov by toto rozhodnutie malo nadobudnúť účinnosť dňom jeho uverejnenia,
                  
               PRIJALA TOTO ROZHODNUTIE:
         
            Článok 1
            Príloha k vykonávaciemu rozhodnutiu (EÚ) 2019/450 sa mení v súlade s prílohou k tomuto rozhodnutiu.
         
         
            Článok 2
            Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
         
         
            V Bruseli 28. mája 2019
            
               
                  Za Komisiu
               
               
                  predseda
               
               Jean-Claude JUNCKER
            
         
         
            (1)  Ú. v. EÚ L 88, 4.4.2011, s. 5.
         
            (2)  Vykonávacie rozhodnutie Komisie (EÚ) 2019/450 z 19. marca 2019 o uverejnení európskych hodnotiacich dokumentov (EAD) pre stavebné výrobky vypracovaných na podporu nariadenia Európskeho parlamentu a Rady (EÚ) č. 305/2011 (Ú. v. EÚ L 77, 20.3.2019, s. 78).
      
      
         
            PRÍLOHA
            V prílohe k vykonávaciemu rozhodnutiu (EÚ) 2019/45 ( sa dopĺňajú tieto riadky:
            
                        „030351-00-0402
                     
                     
                        Systémy mechanicky ukotvených pružných strešných hydroizolačných povlakov
                        (nahrádzajúci technickú špecifikáciu „ETAG 006“)
                     
                  
                        210005-00-0505
                     
                     
                        Zostavy vnútorných priečok pre použitie ako nenosné steny
                        (nahrádzajúci technickú špecifikáciu „ETAG 003“)
                     
                  
                        210046-00-1201
                     
                     
                        Tenké kovové kompozitné dosky
                     
                  
                        220089-00-0401
                     
                     
                        Samonosné priesvitné strešné zostavy s pokrytím z plastových tabúľ
                        (nahrádzajúci technickú špecifikáciu „ETAG 010“)
                     
                  
                        260017-00-0301
                     
                     
                        Pružné duté mikroskopické guľôčky ako betónová prísada
                     
                  
                        331924-00-0602
                     
                     
                        Stropné závesné zostavy“